Jorinde van Klinken

Jorinde van Klinken (sündinud 2. veebruaril 2000 Assenis) on Hollandi kuulitõukaja ja kettaheitja.

Ta võitis 2017. aasta Euroopa juunioride meistrivõistlustel Grossetos kuulitõukes hõbemedali ja 2019. aasta Euroopa juunioride meistrivõistlustel Boråsis kuldmedali. 2018. aasta juunioride maailmameistrivõistlustel Tamperes võitis ta kuulitõukes pronksmedali.

2021. aasta Euroopa U23 meistrivõistlustel Tallinnas võitis ta kettaheites tulemusega 63.02 kuldmedali. Sama aasta olümpiamängudel Tokyos heitis ta 61.15 ja sai 14. koha.

2022. aasta maailmameistrivõistlustel Eugene'is heitis ta kettaheite finaalis 64.97 ja sai neljanda koha. Kuulitõukes ta finaali ei pääsenud. 2022. aasta Euroopa meistrivõistlustel Münchenis võitis ta kuulitõukes tulemusega 18.94 Jessica Schilderi ja Auriol Dongmo järel pronksmedali. Kettaheites oli ta 64.43-ga neljas.

2023. aasta maailmameistrivõistlustel Budapestis pääses ta nii kuulitõukes kui ka kettaheites finaali. Kettaheites sai ta tulemusega 67.20 neljanda koha, kuulitõukes oli ta 19.05-ga üheksas.

2024. aasta Euroopa meistrivõistlustel Roomas võitis van Klinken hõbemedali nii kuulitõukes kui ka kettaheites. 2024. aasta suveolümpiamängudel Pariisis sai ta kettaheites 63.35-ga seitsmenda koha. Kuulitõukes ta finaali ei pääsenud.

Van Klinkeni isiklik rekord kuulitõukes on 2023. aastal Albuquerque'is tõugatud 19.57. Kettaheites on tema isiklik rekord 2021. aastal Tucsonis heidetud 70.22. See on ka Hollandi rekord.

 Välislingid 


Kategooria:Hollandi kergejõustiklased
Kategooria:Kuulitõukajad
Kategooria:Kettaheitjad
Kategooria:Sündinud 2000